text: shewketkukin
  نامه‌یه‌ک ئاراسته‌ی ئەنجوومەنی سینەمای ئەمەریکا ده‌کا.
  سینه‌ماکاری کورد "شەوکەت ئەمین کورکی" نامه‌یه‌ک ئاراسته‌ی "کریستوفێر داد" سیناتۆری پێشووی ئەمەریکا و سەرۆکی ئێستای ئەنجوومەنی سینەمای ئەمەریکا ده‌کا.
  نامه‌یه‌ک بۆ بەڕێز "کریستوفێر داد" سیناتۆری پێشووی ئەمەریکا و سەرۆکی ئێستای ئەنجوومەنی سینەمای ئەمەریکا (Motion Picture Association of America Inc).
  بەر لە هەموو شتێک بە پێویستی دەزانم دوباره‌ سوپاستان بکەم بۆ هاوکاریتان لەمەڕ دروستکردنی دوافیلمەکەم (بیرەوەرییەکانی سەر بەرد) و هەروەها بۆ نمایشی تایبەتی ئەم فیلمە لە ناوەندی ئەنجوومەنی سینەمای ئەمەریکا، که‌ به‌ خوشحاڵییه‌وه‌ من و "عه‌باس ‌غه‌زالی" (پرودیوسه‌ر و ئه‌ندامی په‌رلەمانی کوردستان) ئاماده‌ بووین.
  جەنابی کریستوفێر.
  خه‌ڵکی کوردستان پاش شکستهێنان بە هێزی داعش لە خاکەکەیدا ویستی مافی چارەنووسی خۆی بە ویستی خۆی دیار بکا و بەوپەڕیی ئازادییەوە چووە سەر سندووقەکانی دەنگدان و زیاتر ٪٩٢ خەڵکی وڵاتەکەم دەنگیان بە سەربەخۆییدا. بەڵام سێ حەفتەی نەخایاند و سەرلەنوێ و بەم تاوانە کەوتە بەر شاڵاوی کوشتن و گەمارۆی سوپایی و ئابووری حکوومەتی بەغدا و دراوسێکانی و ئێستا کە ئەم چەند دێڕەتان بۆ دەنووسم، کوردستان لە گشت لایەکەوە گەمارۆ دراوە و هەموو ڕێیەکانی زەمینی و هەوایی لێ گیراوە و جیهانی دەرەوەش، بەداخەوە، چاو و گوێی خۆی لە ئاست ئەم کارەساتە نامرۆییە داخستووە.
  بەوپەڕی رێزەوە
  شەوکەت ئەمین کورکی (سینه‌ماکاری کورد)
  ٢٩\١٠\٢٠١٧ - کوردستان - هەولێر